jkorsvik/nowiki_second_scrape_merged huggingface dataset:
Lycus latissimus

Lycus latissimus er en bille i underfamilien nettrødvinger i familiegruppen rødvinger.
Lycus latissimus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Eksterne lenker ==
(en) Kategori:Lycus latissimus – bilder, video eller lyd på Wikimedia Commons 
Norsk entomologisk forening
Lars Joakim Hanssen

Lars Joakim Hanssen (født 22. oktober 1975) er tidligere statssekretær og politiker for Fremskrittspartiet, og kommer fra Kongsvinger. Fra 2021 er han kommunikasjonssjef Volkswagen og Volkswagen Nyttekjøretøy i Norge.Fra høsten 2013 var han politisk rådgiver i Landbruks- og matdepartementet for statsråd Sylvi Listhaug, og fra desember 2015 til januar 2016 var han hennes politisk rådgiver i Justis- og beredskapsdepartementet. 
Den 3. mai 2019 gikk Hanssen tilbake til politikken dag han ble utnevnt til statssekretær ved Statsministerens kontor.Hanssen var 1. varamedlem til Stortinget for Hedmark FrP i perioden 2005-2013. Han har også sittet i kommunestyret i Kongsvinger, og fylkestinget i Hedmark. 
Hanssen har jobbet i kommunikasjonsbyrået Kruse Larsen. 
Han er utdannet innen økonomi og PR-fag ved Høgskolen i Hedmark (Nå: Høgskolen i Innlandet)  


== Referanser ==


== Eksterne lenker ==
(no) Lars Joakim Hanssen hos Stortinget 
(no) Lars Joakim Hanssen hos Norsk senter for forskningsdata
Lefteris Fafalis

Lefteris Fafalis (gresk: Λευτέρης Φάφαλης, født 17. februar 1976 i München) er en gresk langrennsløper. Han var en del av den greske OL-troppen ved fire vinterleker (1998, 2002, 2006 og 2010). Han er en av de mest meritterte langrennsløperne på nasjonalt nivå, men har også gode resultater internasjonalt. Hans største internasjonale suksess er en plassering blant de 30 beste i sprintkonkurransen under OL i Torino 2006.


== Biografi ==
Fafalis ble født 17. februar 1976 i München i Tyskland, men har røtter i Metsovo i Epirus. Han begynte med ski i 1993. Han studerte ved idrettsakademiet i München og snakker flytende tysk. 10. februar 2006 åpnet Fafalis innmarsjen av deltagere under åpningsseremonien ved de 20. olympiske vinterleker i Torino. Han var også flaggbærer under lekene i Salt Lake City i 2002.


== Deltagelse ved de olympiske vinterleker ==
Fafalis deltok under Vinter-OL 1998 i Nagano på 10 km klassisk, et renn som ble vunnet av Bjørn Dæhlie, men med tiden 34:13.7 og en 86.-plass kvalifiserte han seg ikke til den etterfølgende jaktstarten.
Under Vinter-OL 2002 i Salt Lake City ble Fafalis med tiden 31:11.7 nr. 71 (68 etter at 3 løpere senere er blitt diskvalifisert for doping) på 10 km klassisk stil og kvalifiserte seg dermed ikke til jaktstarten. Han ble nr. 40 ved sprintkonkurransen og nr. 65 på 15. km klassisk.
Den greske langrennsløperen deltok igjen ved Vinter-OL 2006 i Torino, hvor han med en 29.-plass i kvalifiseringen i sprintkonkurransen kvalifiserte seg til kvartfinalen. Her ble han med tiden 2:26.7 sist i sitt heat, som for øvrig ble vunnet av nordmannen Ola Vigen Hattestad. 
I vinter-OL 2010 oppnådde Fafalis en 50.-plass i sprintøvelsen.


== Andre meritter ==
I 2004 seiret han på 1500 m under Balkanmesterskapet i langrenn, som ble arrangert i Seli. Dette ga ham samtidig tittelen som gresk mester, ettersom konkurransen parallelt gjaldt som gresk mesterskap.I januar 2008 ble han igjen gresk mester på 15 km klassisk stil i Pilion.
I begynnelsen av 2009 ble han med en 5.-plass beste greker under balkanmesterskapet.


== Referanser ==


== Eksterne lenker ==
(en) Lefteris Fafalis – Olympedia 
(en) Lefteris Fafalis – Sports-Reference (OL-resultater – arkivert) 
(en) Lefteris Fafalis – FIS (langrenn) 
(en) Lefteris Fafalis – IBU
Rok Perko

Rok Perko (født 16. juli 1985 i Tržič) er en slovensk tidligere alpinist. Han spesialiserte seg på fartsdisiplinene utfor og super-G.
Under juniorverdensmesterskapet i 2005 vant han gull i utfor og sølv i super-G. Perko debuterte i verdenscupen 27. november 2004 i Lake Louise. Han ble nummer 22 i utfor under VM i Val-d’Isère 2009. Hans første pallplassering i verdenscupen kom 15. desember 2012 i utfor i Gröden.
I OL 2010 i Whistler ble han nummer 14 i utfor, 95 hundredeler bak vinneren Didier Défago. Han ble skadet under trening til utforrennet i Vinter-OL 2014 i Sotsji, og kunne ikke delta.


== Referanser ==


== Eksterne lenker ==
(en) Rok Perko – Olympics.com 
(en) Rok Perko – Olympic.org 
(en) Rok Perko – Olympedia 
(en) Rok Perko – Sports-Reference (OL-resultater – arkivert) 
(en) Rok Perko – FIS (alpint) 
(en) Rok Perko – ski-db.com
Sam Hutchinson

Samuel Edward «Sam» Hutchinson (født 3. august 1989) er en engelsk fotballspiller som spiller for Sheffield Wednesday FC.Han ble tvunget til å slutte som profesjonell fotballspiller i en alder av kun 21 år etter å ha fått en varig skade i kneet som ikke lot seg tilpasse med livet som fotballspiller, men i desember 2011 skrev han under på en ny kontrakt med Chelsea etter at kneskaden var leget.
Hutchinson er født i Slough, Berkshire, og han ble en del av Chelsea-akademiet som niåring, og ble profesjonell fotballspiller i august 2006. Han signerte en fireårs avtale året etter. Han fikk sin første opptreden for Englands nasjonale lag for gutter under 18 år i mars 2007.
Unggutten var en del av førstelaget i treningskampene til Chelsea, og daværende manager José Mourinho uttalte at Hutchinson var en fremtidig spiller. Etter bare fem reservekamper i 2007-2008 sesongen, gjorde skader til at Hutchinson ble satt ut for resten av sesongen.


== La opp ==
På grunn av pågående skade i kneet besluttet Hutchinson å slutte som fotballspiller i august 2010 i en alder av 21 år. Totalt i sin karriere hadde han en gang hvor han spilte fra start i Chelseadrakt og kom tre ganger inn underveis som reserve.


== Comeback ==
Den 16. juli 2011 så hadde Hutchinson kommet ut av kneeskade-mareritet og spilte 45 minutter for Chelsea-reservene i en kamp de tapte 6-1 mot Crawley Town. Den 3. oktober 2011 så spilte han og var kaptein i sin første hele kamp for Chelsea-reservene siden han la opp. De tapte 1–0 mot Aston Villa FC i den kampen. Den 1. desember 2011 så signerte han en 1,5 år lang kontrakt på grunn av hans «merkbare forbedring» etter at kneeskaden tvingte han til å legge opp. 
Den 31. desember 2011 satt Hutchinson på benken for Chelseas førstelag mot Aston Villa, og bare noen dager senere så var han i troppen som skulle møte Wolverhampton Wanderers FC borte. Den 29. april 2012 var han på benken mot Queens Park Rangers FC. Han kom inn i det 74. minutt, og spilte 20 minutter for førstelaget.


== Referanser ==


== Eksterne lenker ==
(en) Sam Hutchinson – UEFA 
(en) Sam Hutchinson – Transfermarkt 
(en) Sam Hutchinson – WorldFootball.net 
(en) Sam Hutchinson – Soccerbase.com 
(en) Sam Hutchinson – Soccerway 
(en) Sam Hutchinson – FBref 
(es) Sam Hutchinson – as.com
Arne Huuse

Arne Huuse (født 19. mai 1939 i Øyer) er en norsk politiembetsmann. 
Huuse ble cand.jur. i 1967. Han tjenestegjorde i Militærpolitiet og i FN-styrkene i Kongo. I 1978 ble han politiembetsmann i Overvåkningspolitiet. Fra 1979–83 var Huuse sjef for narkotikaseksjonen ved Oslo politikammer. I 1983 ble han kriminalsjef i Oslo, fra 1988 til 1990 var han visepolitimester. I 1990 ble han konstituert politimester i Drammen. Fra 1991 til 94 var han politimester for OL-planlegging og i 1994 OL-politimester. 
I 1993 ble han sjef for Kriminalpolitisentralen, en stilling han hadde i 11 år, til 2004, bare avbrutt av jobben som   «Head of Mission for Temporary International Presence in Hebron» i 1998.
Huuse ble i 2005 tildelt Politiets hederskors.


== Referanser ==


== Kilder ==
Hvem Hva Hvor 1984 side 84


== Eksterne lenker ==
Arne Huuse går fra Kripos
Landkreis Riesa-Großenhain

Landkreis Riesa-Großenhain var en Landkreis i Fristaten Sachsen, som eksisterte fra 1. august 1994 til 1. august 2008. Kretsen grenset til Landkreis Elbe-Elster og Landkreis Oberspreewald-Lausitz i nord, til Landkreis Kamenz i øst, til Landkreis Meißen i sør og til Landkreis Torgau-Oschatz og Landkreis Döbeln i vest.
Kretsen ble opprettet den 1. august 1994 i forbindelse med Kretsreformen i Sachsen i 1994 og 1996 gjennom en sammenslåing av de tidligere kretsene Landkreis Riesa og Landkreis Großenhain. 
I forbindelse med Kretsreformen i Sachsen i 2008 ble Landkreis Riesa-Großenhain den 1. august 2008 slått sammen med den tidligere Landkreis Meißen til den nye Landkreis Meißen.


== Byer og kommuner ==
Landkreis Riesa-Großenhain bestod av 4 byer og bykommuner, og 16 andre kommuner (Gemeinde). 13 av disse kommunene inngikk i 6 interkommunale forvaltningsfellesskap. Nedenfor ser vi kommunenes innbyggertall pr 31. desember 2006.
Kristin Midthun

Kristin Midthun Ihle (født 4. februar 1961 i Oslo) er en norsk tidligere håndballspiller. Hun har 148 kamper og 306 mål for Norges kvinnelandslag i håndball, og vant bronse i VM i 1986 og sølv under Sommer-OL i 1988 i Seoul. Der ble hun tatt ut på all star laget.
Som klubbspiller representerte hun IL Vestar, og ble seriemester med klubben i 1989.


== Referanser ==


== Eksterne lenker ==
(en) Kristin Midthun på Internet Movie Database 
(en) Kristin Midthun – Olympics.com 
(en) Kristin Midthun – Olympic.org 
(en) Kristin Midthun – Olympedia 
(en) Kristin Midthun – Sports-Reference (OL-resultater – arkivert) 
(en) Kristin Midthun – Norges Håndballforbund
Linn Siri Jensen

Linn Siri Jensen (født 18. januar 1961 i Bergen) er en norsk skoleleder og tidligere håndballspiller. Hun var målvakt, og har 122 kamper for Norges kvinnelandslag i håndball. Hun spilte for det norske bronselaget under VM i 1986.
Som ungdomsspiller representerte hun Fyllingen. Sommeren 1979 gikk Jensen fra å være J18- og 3. divisjonsspiller i Fyllingen, til å spille for 1. divisjonslaget IL Vestar og plass på landslaget. Hun ble seriemester med Vestar i 1989. Etter egen håndballkarriere ble Jensen trener. Hun hadde en periode som keepertrener under Marit Breivik på landslaget. Hun har også vært regional landslagstrener i Oslo og siden trener på Vestars kvinnelang og Vestlis herrelag..
Jensen var rektor på Grefsen videregående skole fra 2007, men ble ansatt som rektor for Nydalen videregående skole et år før den åpnet, for å kvalitetssikre den pedagogiske delen av bygging og planlegging. Skolen åpnet høsten 2011 som en sammenslåing mellom Grefsen videregående skole og Sandaker videregående skole. Skoleåret 2014-15 fungerte Jensen som rektor ved Ullern videregående skole i påvente av ansettelse av ny rektor. Hun returnerte som rektor for Nydalen videregående skole og knutepunkt for døve og hørselshemmede. 


== Referanser ==


== Eksterne lenker ==
Linn Siri Jensens landskampstatistikk på Norges Håndballforbunds nettsted
Cathrine Svendsen

Cathrine Svendsen (født  23. september 1967 i Porsgrunn) er en norsk tidligere håndballspiller. Hun har 233 kamper og 921 mål for Norges kvinnelandslag i håndball. Med landslaget vant hun bronse i VM i 1986 og på hjemmebane i VM i 1993, samt sølv under OL i 1988 i Seoul og under OL i 1992 i Barcelona.
Som klubbspiller representerte hun blant andre IL Vestar, som hun ble seriemester med i 1989, og Larvik HK som hun vant norgesmesterskapet med i 1996. Hun har også spilt for Borg, Lunner, Boullargues (i Frankrike), Porsgrunn, Tertnes og Tjølling.
Hun deltok i første sesong av Mesternes Mester. Hun har to barn.
Per mars 2019 er hun styreleder i Larvik Håndballklubb.


== Referanser ==


== Eksterne lenker ==
(en) Cathrine Svendsen på Internet Movie Database 
(en) Cathrine Svendsen – Olympedia 
(en) Cathrine Svendsen – Sports-Reference (OL-resultater – arkivert) 
(en) Cathrine Svendsen – Norges Håndballforbund
Malacopsyllidae

Malacopsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse. Denne familien omfatter bare to kjente arter.


== Utseende ==


== Liv og utvikling ==
De to artene i denne familien lever ende i gangene til beltedyr og suger blod fra disse.


== Utbredelse ==
Familiens to arter finnes i Sør-Amerika.


== Systematisk inndeling ==
Klassifikasjonen følger [1].

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Ordenen lopper, Siphonaptera
Underordenen Pulicomorpha
Overfamilien Malacopsylloidea
Familien Malacopsyllidae Baker, 1905
Slekten Malacopsylla Weyenbergh, 1881
Malacopsylla grossiventris Weyenbergh, 1879
Slekten Phthiropsylla Wagner, 1939
Phthiropsylla agenoris Rothschild, 1904


== Kilder ==
Klassifikasjon av familien, med liste over artene


== Eksterne lenker ==
(en) Malacopsyllidae i Encyclopedia of Life 
(en) Malacopsyllidae i Global Biodiversity Information Facility 
(en) Malacopsyllidae hos NCBI 
Malacopsyllidae – detaljert informasjon på Wikispecies 
Tree of Life - Lopper, (Siphonaptera) engelskspråklig, med bilder.
Norsk Entomologisk forening For den som er insektinterresert.
Ida Marie Holen

Ida Marie Holen (født 29. mars 1958) er en norsk politiker for Fremskrittspartiet. Ved stortingsvalget 2009 stod hun på tredjeplass på partiets liste i Buskerud, og hun er dermed første vararepresentant i dette fylket og møtte 121 dager på Stortinget.Holen er lærer og kommer fra Ål, der hun hatt fire perioder i kommunestyret. Hun er tillitsvalgt i Skolenes landsforbund.


== Referanser ==


== Eksterne lenker ==
(no) Ida Marie Holen hos Stortinget 
(no) Ida Marie Holen hos Norsk senter for forskningsdata
Rhopalopsyllidae

Rhopalopsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.


== Utseende ==


== Liv og utvikling ==
De fleste artene lever i gangene til gravende gnagere, men slekten Parapsyllus er knyttet til ulike slags sjøfugler. Arter i denne familien bidrar trolig til å spre pest mellom gnagerbestander, i tillegg sprer de trypanosomer og parasittiske rundormer. De er også funnet på hunder, men antas ikke å utgjøre noen fare for mennesker.


== Utbredelse ==
Familien finnes i Sør-Amerika. Dessuten forekommer fire arter i slekten Parapsyllus, som lever i reirene til sjøfugler, i Australia og på New Zealand.


== Systematisk inndeling ==
Klassifikasjonen følger [1].

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Ordenen lopper, Siphonaptera
Underordenen Pulicomorpha
Overfamilien Malacopsylloidea
Familien Rhopalopsyllidae Oudemans, 1909
Underfamilien Parapsyllinae Johnson, 1957
Slekten Delostichus Jordan, 1942
Slekten Ectinorus Jordan, 1942
Slekten Eritranis Jordan, 1942
Slekten Listronius Jordan, 1942
Slekten Parapsyllus Enderlein, 1903
Slekten Tetrapsyllus Jordan, 1931
Underfamilien Rhopalopsyllinae Oudemans, 1909
Slekten Polygenis Jordan, 1939
Slekten Rhopalopsyllus Baker, 1905
Slekten Scolopsyllus Mendez, 1968
Slekten Tiamastus Jordan, 1939


== Kilder ==
Klassifikasjon av familien, med liste over artene


== Eksterne lenker ==
(en) Rhopalopsyllidae i Encyclopedia of Life 
(en) Rhopalopsyllidae i Global Biodiversity Information Facility 
(en) Rhopalopsyllidae hos Fossilworks 
(en) Rhopalopsyllidae hos ITIS 
(en) Rhopalopsyllidae hos NCBI 
Rhopalopsyllidae – detaljert informasjon på Wikispecies 
Tree of Life - Lopper, (Siphonaptera) engelskspråklig, med bilder.
Norsk Entomologisk forening For den som er insektinterresert.
EM i hundekjøring 2010 (nordisk stil)

Hundekjøring EM ble avholdt i Kubalonka ved byen Wisla i Polen 5. februar-7. februar 2010.


== Norges tropp ==


=== Norske medaljer ===
Ane Morisbak Skjønsberg fra Asker Trekkhundklubb vant gull i seniorklassen for kvinner på distansen 15 kilometer snørekjøring. I juniorklassen  tok Cathrine Spigseth fra Bærum Hundekjørerklubb gullet foran Monika Harstad Hallan fra Asker TK og Erika Haug Nilsen fra Bærum HK tok bronsen. Yngve Hoel tok gull og Victor Sinding-Larsen tok sølv i herreklassen. I juniorklassen tok Sigve Wahl Evensen sølvmedalje.
Yngve Hoel tok sølvmedaljen i combined senior. I juniorklassen ble det sølv til Sigve Wahl Evensen og bronse til Jesper Foss Almquist.


=== Herrer Senior ===
Svein Ivar Moen
Andreas Fossnes
Yngve Hoel
Viktor Sinding Larsen
Trond Are Hoel
Kristoffer Grøtan Olsen


=== Kvinner Senior ===
Ann-Karin Huseby
Ninan Renate Karlsen
Ane Morisbak Skjønsberg
Solveig Aaseby
Hilde Ofstad Amundsen
Karoline Conradi Øksnevad


=== Kvinner Junior ===
Monika Harstad Hallan
Erika Haug Nilsen
Cathrine Spigseth


=== Menn Junior ===
Jesper Foss Almquist
Martin Kavli Lysgaard
Sigve Wahl Evensen


== Eksterne lenker ==
Hjemmesiden til Norges Hundekjørerforbund
Anne Gro Olafsen

Anne Gro Olafsen (født 7. mars 1958) er en norsk politiker for Høyre i Sandefjord. Hun har vært vararepresentant til Stortinget fra Vestfold fra 2005.
Olafsen har vært medlem av Sandefjord bystyre fra 1999. Hun er utdanna bedriftsøkonom.
Hun ble i 2011 styreleder i SpareBank 1 Buskerud-Vestfold, og har også en rekke andre styreverv.


== Referanser ==


== Eksterne lenker ==
(no) Anne Gro Olafsen hos Stortinget 
(no) Anne Gro Olafsen hos Norsk senter for forskningsdata 
Anne-Gro Olafsen profil hos hoyre.no
János Mogyorósy-Klencs

János Mogyorósy-Klencs (født 31. mars 1922, død 22. juli 1997) var en ungarsk turner. Han representerte turnforeningen Debreceni Postás Sportegyesület.
Etternavnet hans skrives litt ulikt i forskjellige kilder, noen steder Mogyorósi-Klencs, og i den offisielle sluttrapporten fra OL står han som Mogyorossy Klencs.Han vant tre medaljer i turn under Sommer-OL 1948 i London; sølv i frittstående, bak landsmannen Ferenc Pataki, bronse i hopp på langs og bronse i lagkonkurransen. Sammenlagt kom han på 27.-plass individuelt.
Han deltok også i turn under Sommer-OL 1952, men fikk da ingen medaljer. Det ungarske laget kom på 6.-plass i lagkonkurransen, og hans beste individuelle resultat var 9.-plass i hopp.


== Referanser ==


== Eksterne lenker ==
(en) János Mogyorósy-Klencs – Olympedia 
(en) János Mogyorósy-Klencs – Sports-Reference (OL-resultater – arkivert) 
(en) János Mogyorósy-Klencs – databaseOlympics.com (arkivert) 
Profil på DatabaseOlympics Arkivert 19. februar 2007 hos Wayback Machine.
Vestfoldlisten mot bomringer

Vestfoldlisten mot bomringer er ei politisk gruppering som stilte til valg ved fylkestingsvalget i Vestfold i 2003 og i 2007. 
Toppkandidater var henholdsvis Svein Aage Dahl og Erik W. Falck.
Ved valget i 2003 fikk lista 4,5 prosent av stemmene og to representanter på fylkestinget. I 2007 blei resultatet 1,6 prosent og ingen mandater.
Partiets hovedsak var motstand mot bompengefinansiering av veger.
Vermipsyllidae

Vermipsyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.


== Utseende ==


== Liv og utvikling ==
Generelt er medlemmene i denne familien artsspesifikke parasitter på rovpattedyr. Det eneste sikre unntaket fra dette er én art som lever på pipeharer (Ochotonidae). Vermipsyllidae har også blitt funnet på sauer og geiter, men dette er sannsynligvis en tilfeldig forekomst på upassende vertsarter.


== Utbredelse ==
Familien er utbredt i Holarktis.


== Systematisk inndeling ==
Klassifikasjonen følger [1].

Ekte insekter (Ectognatha)
Vingede insekter
Holometabole insekter
Mecopteriformia
Antliophora
Ordenen lopper, Siphonaptera
Underordenen Pulicomorpha
Overfamilien Vermipsylloidea
Familien Vermipsyllidae Wagner, 1889
Slekten Chaetopsylla Kohaut, 1903 – 28 arter, 8 i Europa, i Norge:
reveloppe, Chaetopsylla globiceps Taschenberg, 1880
Chaetopsylla trichosa Kohaut, 1903
Chaetopsylla tuberculaticeps Bezzi, 1890
Slekten Dorcadia Ioff, 1946 – 4 arter
Slekten Vermipsylla Schimkewitsch, 1885 – 8 arter


== Kilder ==
Klassifikasjon av familien, med liste over artene
Fauna Europaea, utbredelsesdatabase over europeiske dyr


== Eksterne lenker ==
(en) Vermipsyllidae i Encyclopedia of Life 
(en) Vermipsyllidae i Global Biodiversity Information Facility 
(no) Vermipsyllidae hos Artsdatabanken 
(sv) Vermipsyllidae hos Dyntaxa 
(en) Vermipsyllidae hos Fauna Europaea 
(en) Vermipsyllidae hos ITIS 
(en) Vermipsyllidae hos NCBI 
Vermipsyllidae – detaljert informasjon på Wikispecies 
Tree of Life - Lopper, (Siphonaptera) engelskspråklig, med bilder.
Norsk Entomologisk forening For den som er insektinterresert.
Vingpennan

Vingpennan er en svensk litteraturpris innstiftet av Litteraturfrämjandet.


== Stipendiater ==
1990
1989  Alf Henrikson
1988  Sandro Key-Åberg
1987
1986  Olof Lagercrantz
1985
1984  Axel Strindberg
1983
1982  Nils Beyer
1981  Elsa Olenius
Gassled

Gassled er et norsk selskap som eier infrastrukturen knyttet til gasstransport fra norsk sokkel. Gassled ble etablert den 20. desember 2002.  Gassleds eiere er Petoro AS, Statoil Petroleum AS, Silex Gas Norway AS, Njord Gas Infrastructure AS, Solveig Gas Norway AS, Infragas Norge AS, Norsea Gas, ConocoPhillips Skandinavia AS, Dong E&P Norge, GDF SUEZ E&P Norge AS og Dea Norge AS.  Selskapets rørledninger opereres av Gassco.
Opprinnelig eide Gassled Åsgard Transport, Statpipe, Europipe II, Zeepipe, Franpipe, Oseberg Gas Transport, Vesterled og Norpipe i tillegg til prosesseringsanlegget på Kårstø, de tre mottaksterterminalene ved Emden i Tyskland og en ved St. Fergus i Storbritannia.  Senere tok Gassled også eierskap over mottaksterminalene i Zeebrugge i Belgia og Dunkerque i Frankrike, Europipe I, gasstransportsystemene for Kvitebjørn og Nornefeltet, Langeled rørledning og terminal og Kollsnes prosessanlegg.


== Referanser ==


== Eksterne lenker ==
Gassled (Gassco website)
Jackson-Harmsworth-ekspedisjonen

Jackson-Harmsworth-ekspedisjonen fra 1894 til 1897 var en ekspedisjon til Frans Josefs land, ledet av den britiske polarutforskeren Frederick George Jackson og finansiert av avismannen Alfred Harmsworth. Jackson hadde blitt villedet av feilaktige kart til å tro at Frans Josefs land var en landmasse som strakk seg helt til Nordpolen. Ekspedisjonen fastslo imidlertid at landet i virkeligheten var et arkipel med nordlig ytterpunkt omkring 81 grader.Den 17. juni 1896 støtte Jackson overraskende på «en høy mann, kledd i en myk feltlue, med løse, vide klær, og med langt, ustelt hår og skjegg». Dette viste seg å være Fridtjof Nansen, som sammen med Hjalmar Johansen hadde oppholdt seg i isen siden den 14. mars 1895 hadde forlatt det fastfrossede ekspedisjonsskipet «Fram». Den var et rent sammentreff som hadde brakt Nansen og Johansen til Jacksons leir.
På bakgrunn av Nansens beretning om sin reiserute, vurderte Jackson å forsøke å nå polen selv. Han satte i gang med å bygge kopier av Nansens sleder og kajakker, men manglende erfaring med skigåing og i å ta seg fram over isen medførte han han snart slo fra seg planene.


== Referanser ==


== Litteratur ==
Fleming, Fergus (2001): Ninety Degrees North, Granta Books, London. ISBN 1 86207 449 6
Huntford, Roland (2001): Nansen, Abacus, London. ISBN 0 349 11492 7
Lajos Sántha

Lajos Sántha (født 13. juli 1915 i Csorvás, død 21. juni 1992 i Budapest) var en ungarsk turner. Han representerte turnforeningen Postás Sportegyesület/Postás Sportegyesület.
Han vant én medalje i turn under Sommer-OL 1948 i London; det ungarske laget fikk bronse i lagkonkurransen. Sammenlagt kom han på 13.-plass individuelt, etter bl.a. 4.-plass i svingstang og 9.-plass i frittstående og skranke.
Han deltok også i turn under Sommer-OL 1952, men fikk da ingen medaljer. Det ungarske laget kom på 6.-plass i lagkonkurransen, og hans beste individuelle resultat var 18.-plass i frittstående.


== Referanser ==


== Eksterne lenker ==
(en) Lajos Sántha – Olympedia 
(en) Lajos Sántha – Sports-Reference (OL-resultater – arkivert) 
(en) Lajos Sántha – databaseOlympics.com (arkivert) 
Profil på DatabaseOlympics Arkivert 4. mars 2016 hos Wayback Machine.